stanford-oval/wikipedia huggingface dataset:
חמש ילדות יפות
הדמויות

רונאלד ליסבון (ג'יימס וודס)
שרה ליסבון (קתלין טרנר)
לקס ליסבון (קירסטן דנסט)
טריפ פונטאין (ג'וש הארטנט) (נער)
טריפ פונטאין (מייקל פר) (מבוגר)
מרי ליסבון (איי. ג'יי. קוק)
סיסליה ליסבון (האנה ר. הול (אנ'))
טרייס ליסבון (ליסל היימן)
בוני ליסבון (ג'ילס סוואם)
ד"ר הורניקר (דני דה ויטו)
פול בלדינו (רוברט סצ'ווארטזמן)
טים ווינר (ג'ונתן טאקר)
ג'וי היל קונלי (היידן כריסטנסן)
המספר (ג'ובאני ריביסי)
הפסקול

פסקול הסרט הוקלט על ידי צמד המוזיקאים הצרפתי, אייר, ויצא לאור כאלבום בפברואר 2000.
מה המספר שלך?

| --- | --- |

כרזת הסרט באנגלית
 מבוסס על:  20 Times a Lady 
 בימוי:  מארק מילוד 
 הופק בידי:  ביו פלין טריפ וינסון
 תסריט:  גבריאל אלן ג'ניפר קריטנדן
 עריכה:  ג'ולי מונרו 
 שחקנים ראשיים:  אנה פריס  כריס אוונס ארי גריינור בליית' דאנר
 מוזיקה:  ארון זיגמאן 
 צילום:  ג'. מייקל מארו 
 מדינה:  ארצות הברית 
 חברת הפקה:  Regency Enterprises 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  30 בספטמבר 2011
 משך הקרנה:  102 דק' 
 שפת הסרט:  אנגלית 
 סוגה:  קומדיה רומנטית 
 מקום התרחשות:  בוסטון 
 תקציב:  20 מיליון דולר
 הכנסות:  30.4 מיליון דולר
 הכנסות באתר מוג'ו:   whatsyournumber
 אתר רשמי
 דף הסרט ב־IMDb
 
מה המספר שלך? (באנגלית: What's Your Number?) הוא סרט קומדיה רומנטית אמריקאי משנת 2011. הסרט, בכיכובם של אנה פריס וכריס אוונס, מבוסס על ספר מאת הסופרת קרין בוסנאק, "20 Times a Lady".
תקציר העלילה

אלי מתגוררת בבוסטון ומתקשה לקבל החלטות שיקדמו את חייה. היא מבקשת מבן זוגה ריק, לבוא איתה לחתונה של אחותה והוא בתגובה מחליט להפרד ממנה. במהלך נסיעה ברכבת הביתה, היא נתקלת במאמר במגזין שטוען שנשים אשר שכבו עם יותר מ-20 גברים מתקשות יותר במציאת בעל. היא עורכת רשימה של כל הגברים איתם הייתה ומגלה כי המספר עומד על 19. היא מחליטה לא לשכב עם גבר נוסף עד שתמצא את בעלה לעתיד. לאחר מסיבת הרווקות של אחותה היא מתעוררת ומגלה כי שכבה עם רוג'ר, הבוס שלה.
היא עוזרת לשכן שלה להתחמק מסטוץ בדירה שלו ונתקלת במקרה באחד האקסים שלה ומגלה שהוא ממש השתנה. בתקווה שאולי בעלה לעתיד הוא בכלל מישהו שהיא כבר יצאה איתו בעבר, היא יוצאת למסע למציאת כל האקסים שלה בעזרתו של קולין, השכן שלה. לאחר מעבר בין כל האקסים היא מבינה כי מי שחיפשה כל הזמן היה קולין השכן שלה.
שחקנים

אנה פריס בתור אלי דרלינג
כריס אוונס בתור קולין שיאה
ארי גריינר בתור דייזי אן
בליית' דאנר בתור אווה דרלינג
אד בגלי ג'וניור מר דרלינג
אוליבר ג'קסון-כהן בתור מייק ווגל
דייב אנאבל בתור ג'ייק אדמס
הת'ר ברנס בתור איליין
אלייזה קופ בתור שילה
טיקה סמפטר בתור ג'יימי
ג'ואל מקהייל בתור רוג'ר
כריס פראט בתור דונלד
זאכרי קווינטו בתור ריק
מייק ווגל בתור דייב הנסן
מרטין פרימן בתור סיימון
אנדי סמברג בתור ג'רי פרי
תומאס לנון בתור בארט אינגולד
אנתוני מאקי בתור טום פייפר
עזיז אנסרי בתור ג'יי
SteamOS

| --- | --- |


צילום מסך של ההפצה בשימוש סביבת שולחן העבודה KDE מתוך מכשיר Steam Deck
 מפתח:  Valve
 משפחה:  גנו/לינוקס
 מודל קוד:  קוד פתוח עם רכיבי קוד סגור
 מחזור חיים:  13 בדצמבר 2013 – הווה (11 שנים) 
 גרסה אחרונה:  3.0
 סוג גרעין:  מונוליתי
 מצב עבודה:  עדכני
 מנהל חבילות:  APT 
 סביבת שולחן עבודה:  KDE Plasma 5 
 מבוססת על:  דביאן 
 פלטפורמות:  x86-64 
 אתר אינטרנט:  https://store.steampowered.com/steamos 
 
SteamOS היא הפצת לינוקס שפותחה על ידי Valve שבמרכזה עומדת חנות משחקי הווידאו Steam, והיא מערכת ההפעלה העיקרית עבור החומרה שמיוצרת על ידי החברה, ובעיקרה Steam Deck. ההפצה מבוססת קוד פתוח עם כמה רכיבי קוד סגור.
SteamOS פותחה במקור במטרה להזרים משחקי וידאו מהמחשב האישי למחשב המריץ SteamOS בתוך אותה רשת, למרות שמערכת ההפעלה יכולה לתמוך במערכות עצמאיות ונועדה לשמש כחלק מפלטפורמת Steam Machine של Valve. גרסאות SteamOS 1.0, שפורסמו בדצמבר 2013 ו-2.0 היו מבוססות על הפצת Debian של לינוקס עם סביבת שולחן העבודה GNOME .  באמצעות הפצה זו החברה עודדה מפתחים לשלב תאימות לינוקס במשחקי וידאו.
בפברואר 2022, Valve הוציאה עם מחשב המשחקים הכף יד Steam Deck את SteamOS 3.0. הגרסה השלישית של ההפצה, בניגוד לגרסות הקודמות, מבוססת על הפצת Arch Linux ועושה שימוש בסביבת שולחן העבודה KDE Plasma 5 .
פיתוח

במהלך פאנל ב- LinuxCon ב-16 בספטמבר 2013, מייסד ומנהל שותף של Valve, גייב ניואל, הצהיר שהוא מאמין ש"לינוקס וקוד פתוח הם העתיד של המשחקים", והמשיך ואמר שהחברה מסייעת למפתחי משחקים שרוצים להפוך משחקים תואמים ללינוקס, ושהם יפרסמו הודעה בשבוע שלאחר מכן בנוגע ללינוקס.  ב-20 בספטמבר 2013, Valve פרסמה הצהרה באתר האינטרנט שלה בשם The Steam Universe is Expanding in 2014, אשר הקניטה שלוש הכרזות חדשות הקשורות ל"דרכים נוספות לחבר את הנקודות עבור לקוחות שרוצים Steam בסלון".  ההכרזה הראשונה פורסמה ב-23 בספטמבר בשם SteamOS, כאשר Valve אמרו שהם "הגיעו למסקנה שהסביבה המתאימה ביותר לספק ערך ללקוחות היא מערכת הפעלה שנבנתה סביב Steam עצמה".  מוקד גדול של החשיפה היה הפתיחות של מערכת ההפעלה, כאשר הוכרז שמשתמשים יוכלו לשנות או להחליף כל חלק בתוכנה, ושהיא תהיה בחינם.
באוקטובר 2013, Valve הכריזה על Steam Dev Days ; כנס מפתחים בן יומיים שבו מפתחי משחקי וידאו יכלו לבדוק ולספק משוב על SteamOS ומכונות Steam.  באוקטובר 2013, Nvidia גם הכריזה על שיתוף הפעולה שלהם עם Valve לתמיכה ב-SteamOS בעזרת חבילת פיתוח בשם Nvidia GameWorks המשלבת PhysX, OptiX, VisualFX ועוד ממשקי API קנייניים של Nvidia והטמעות שלהם.
בנובמבר 2013, Valve אישרו שהם לא ייצרו משחקים בלעדיים עבור SteamOS, והניאו מפתחים אחרים לעשות זאת, מכיוון שהדבר נוגד את הפילוסופיה שלהם למכור משחקים בכל מקום שבו לקוחות נמצאים.  בדצמבר הכריזה Valve שגרסת בטא של SteamOS תשוחרר ב-13 בדצמבר 2013.  כשגרסת בטא זו שוחררה, Valve עודדה לקוחות שאינם מכירים לינוקס לחכות עד 2014.
באמצע אוקטובר 2015, החברה החלה לבצע הזמנות מראש של Steam Controller,  Steam Link,  ומכונות Steam תוצרת Alienware .  תאריך השחרור הרשמי של Steam Machines היה ב-10 בנובמבר 2015.
ב-15 ביולי 2021 הכריזה Valve על Steam Deck,  מכשיר משחקי מחשב נייד . ה-Steam Deck מריץ גרסה מותאמת אישית של Steam OS 3.0 המבוססת על Arch Linux, כאשר מצב שולחן העבודה מופעל על ידי KDE Plasma 5 . ההחלטה לעבור מדביאן ל- Arch Linux התבססה על לוח הזמנים השונה של העדכונים עבור הפצות אלו. לדביאן, המיועד לתצורות שרת, יש את עדכון התוכנה המרכזי שלה בחבילה אחת גדולה עם תיקוני ביניים לתיקוני באגים ואבטחה ידועים, בעוד Arch משתמש בגישת עדכון מתגלגל לכל החלקים. Valve גילתה שגישת העדכון המתגלגל תהיה מתאימה יותר ל-Steam Deck, ומאפשרת לטפל בבעיות ותיקונים הרבה יותר מהר ממה שהדבר יתאפשר בדביאן.  Valve אישרו כי SteamOS 3.0 ימשיך להיות זמין באופן חופשי, מתוך כוונה לאפשר למפתחי חומרה אחרים לנצל זאת ולבנות התקני מחשוב כף יד דומים כמו ה-Deck.
גרסאות לא רשמיות

לצד פיתוח מערכת ההפעלה על ידי Valve קיימים פיתוחים לא רשמיים של מערכת ההפעלה שנועדו להפצתה עבור כלל המחשבים האישיים.
הערות שוליים

↑  Makuch, Eddie (25 בספטמבר 2013). "Valve reveals Steam Machines". GameSpot. אורכב מ-המקור ב-30 בספטמבר 2013. נבדק ב-30 בספטמבר 2013. {{cite web}}:  (עזרה)
↑  Duckett, Chris (16 ביולי 2021). "Steam Deck is an AMD-powered handheld PC from Valve that runs KDE on Arch Linux". ZDNet. נבדק ב-16 ביולי 2021. {{cite web}}:  (עזרה)
↑  "Tech Specs". Valve Corporation. נבדק ב-16 ביולי 2021. {{cite web}}:  (עזרה)תחזוקה - ציטוט: url-status (link)
↑  Vandell, Perry (16 בספטמבר 2013). "Gabe Newell: "Linux and open source are the future of gaming"". PC Gamer. נבדק ב-25 בספטמבר 2013. {{cite web}}:  (עזרה)
↑  Wilde, Tyler (20 בספטמבר 2013). "Three big Valve announcements coming next week, probably a Linux-based Steam Box". PC Gamer. נבדק ב-25 בספטמבר 2013. {{cite web}}:  (עזרה)
↑  "The Steam Universe is Expanding in 2014". נבדק ב-25 בספטמבר 2013. {{cite web}}:  (עזרה)
↑  Makuch, Eddie (23 בספטמבר 2013). "Valve reveals SteamOS". GameSpot. אורכב מ-המקור ב-26 בספטמבר 2013. נבדק ב-25 בספטמבר 2013. {{cite web}}:  (עזרה)
↑  "SteamOS announced by Valve, a free operating system "available soon" for living room PCs". PC Gamer. 23 בספטמבר 2013. נבדק ב-25 בספטמבר 2013. {{cite web}}:  (עזרה)
↑  Grubb, Jeffrey (10 באוקטובר 2013). "Valve announces Steam Dev Days to give studios access to Steam OS, Steam Machines, and Steam Controller". Venture Beat. נבדק ב-18 באוקטובר 2013. {{cite web}}:  (עזרה)
↑  "Nvidia announces GameWorks Program at Montreal 2013; supports SteamOS". NVIDIA. 2013. נבדק ב-29 באוקטובר 2013. {{cite web}}:  (עזרה)
↑  Goldfarb, Andrew (4 בנובמבר 2013). "Valve Will Not Make Exclusive Games for SteamOS". IGN. נבדק ב-8 בנובמבר 2013. {{cite web}}:  (עזרה)
↑  Hollister, Sean (11 בדצמבר 2013). "SteamOS will be available to download on December 13". The Verge. נבדק ב-11 בדצמבר 2013. {{cite web}}:  (עזרה)
↑  Wilde, Tyler (14 בדצמבר 2013). "Download SteamOS now — Valve's free Linux-based operating system releases". PC Gamer. נבדק ב-15 בדצמבר 2013. {{cite web}}:  (עזרה)
↑  "Valve wants the Steam community to build its own controllers". Engadget. נבדק ב-23 באוקטובר 2015. {{cite web}}:  (עזרה)
↑  "Valve's Steam Link: better than a 50-foot HDMI cable". Engadget. נבדק ב-23 באוקטובר 2015. {{cite web}}:  (עזרה)
↑  "The Alienware Steam Machine: finally, a gaming PC for the living room". Engadget. נבדק ב-23 באוקטובר 2015. {{cite web}}:  (עזרה)
↑  Crossley, Rob (11 בנובמבר 2015). "First Three Steam Machines Released, Prices and Specs Detailed". GameSpot. נבדק ב-11 בנובמבר 2015. {{cite web}}:  (עזרה)
↑  ""SteamDeck"". Steamdeck. נבדק ב-16 ביולי 2021. {{cite web}}:  (עזרה)
↑  "Tech Specs". Steam Deck. Valve Corporation. נבדק ב-16 ביולי 2021. {{cite web}}:  (עזרה)תחזוקה - ציטוט: url-status (link)
↑  Dexter, Alan (9 באוגוסט 2021). "This is why Valve is switching from Debian to Arch for Steam Deck's Linux OS". PC Gamer. נבדק ב-9 באוגוסט 2021. {{cite web}}:  (עזרה)
↑  Purslow, Matt (29 ביולי 2021). "Valve Says Steam Deck Is Future Proof, But Could Add New Generations". IGN. נבדק ב-29 ביולי 2021. {{cite web}}:  (עזרה)
↑  ראו לדוגמה את HoloIso, פרויקט המתעתד להפיץ את מערכת ההפעלה ואת חוויית המשתמש ב-Steam Deck למגוון רחב של מחשבים אישיים
המתנה המושלמת

| --- | --- |
כרזת הסרט משנת 2006
כרזת הסרט משנת 2006
 מבוסס על:  - The book  "The Ultimate Gift"  by Jim Stovall
 בימוי:  מייקל או. סג'בל 
 הופק בידי:  Jim Van Eerden 
 תסריט:  Cheryl McKay
 שחקנים ראשיים:  דרו פולר ביל קובס ג'יימס גארנר אביגייל ברסלין
 מוזיקה:  מארק מקנזי
 מדינה:  ארצות הברית 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  2006 
 משך הקרנה:  117 דקות
 שפת הסרט:  אנגלית
 סוגה:  סרט דרמה, סרט המבוסס על יצירה ספרותית 
 הכנסות באתר מוג'ו:   ultimategift
 סרט הבא:  The Ultimate Life 
 www.theultimategift.com
 דף הסרט ב־IMDb
 
המתנה המושלמת (באנגלית: The Ultimate Gift) הוא סרט קולנוע בכיכובם של דרו פולר, ג'יימס גארנר, ביל קובס ואביגייל ברסלין שיצא לאקרנים בשנת 2006. הסרט מבוסס על רב-המכר של ג'ים סטובל, נכתב על ידי שריל מקיי ובוים על ידי מייקל א. סאג'בל.
עלילה > רקע

כאשר סבו, הווארד (רד) סטיבנס נפטר, ג'ייסון חשב שהוא אינו כלול בצוואה שעשה סבו. למעשה, ג'ייסון שנא את סבו מכיוון שאביו של ג'ייסון נהרג כאשר הוא עבד אצל רד. אך למרבה הפתעתו, הוא קיבל את הנתח הכי גדול מהירושה. הוא הופתע לגלות שכדי לקבל את הירושה עליו לעבור 12 משימות מאתגרות במיוחד. כל משימה מדברת על "מתנה" אחרת שהוא יקבל כאשר ישלים את המשימה. כאשר הוא ישלים את כל המשימות, הוא יקבל את "המתנה המושלמת" שסבו השאיר לו. לאורך כל המשימות, מלווים אותו מר המילטון, עורך דינו של סבו וחבר קרוב שלו, והמזכירה שלו, מיס הייסטינגס. הם אלו שיחליטו אם ג'ייסון אכן מילא את המשימות כמו שסבא שלו היה רוצה שימלא. אבל זו לא משימה פשוטה בשביל ג'ייסון, מכיוון שהוא צעיר, עשיר ומפונק שלא עבד יום אחד בחייו.
עלילה > התרחשות

כשג'ייסון מקבל את המשימה הראשונה שלו, הוא כועס על "המשחק" של סבא שלו. בסופו של דבר, הוא מחליט לשתף פעולה וטס לטקסס אשר שם הוא נאלץ לעבוד בפעם הראשונה בחייו. כאשר הוא חוזר חזרה, כל מה שהוא מעריך נלקח ממנו פתאום – הדירה היקרה, המכונית המשוחזרת וכל הכסף שלו, הוא נותר ללא קורת גג. חברתו העשירה, קייטלין, עוזבת אותו כאשר כרטיס האשראי שלו נדחה במסעדה מפוארת, והיא מרגישה מושפלת כשהוא שואל אותה אם היא יכולה לשלם את החשבון. לאחר שאמו מספרת לו שהיא לא יכולה לעזור, כחלק מההסכם, הוא משוטט בעיר ובפעם הראשונה הוא מרגיש באמת לבד.
בעת שישן בפארק הוא פוגש אישה בשם אלכסיה ואת בתה אמילי. ג'ייסון מתיידד עם השתיים, אבל אז אומר להם שהוא זקוק להם שיבואו איתו למשרדו של מר המילטון ולאשר את עצמן כ"החברים האמיתיים" שלו על מנת לעבור את משימת "המתנה של חברים". אבל אחר כך, ג'ייסון הולך משם ומתעלם מבקשתה של אמילי לראות אותו שוב ובכך משכנע אותן שהוא מרוכז בעצמו מכדי להיות חבר אמיתי. עם זאת, זמן קצר לאחר מכן ג'ייסון מגלה בטעות כי אמילי סובלת מלוקמיה, ורואה את המשפחה הזו כהזדמנות לפתח קשר חזק עם מישהו. בנקודה זו מתחיל השינוי הגדול בג'ייסון – מאדם שמרוכז בעיקר בעצמו, הוא הופך לאדם אכפתי שדואג לאלכסיה ואמילי. וזהו גם הנושא המרכזי של הסרט.
מרגע זה ואילך, הוא מנסה ככל יכולתו כדי לעזור לאמילי לחיות חיים נהדרים כל עוד זה נמשך. אמילי גם "מהנדסת" ומעודדת את הרומן בין ג'ייסון לאמה.
עלילה > התגמול

אחת המשימות מחייבת אותו לנסוע לאקוודור וללמוד בספרייה שסבו בנה כדי לעזור לאנשים שם. זה גם מאלץ אותו בחוסר רצון להתעמת עם מותו של אביו שם, מה שמוביל אותו בסופו של דבר לצאת לטיול מסוכן בהרים, כדי לראות היכן בדיוק זה קרה. עם השלמת שתים עשרה המשימות שלו, ג'ייסון מקבל סכום של $ 100,000,000 וכל רכושו חוזר אליו. חברתו לשעבר, בידיעה שהוא חזר לעושרו ומעמדו הגבוה, עושה ניסיון לזכות בו בחזרה, אבל הוא דוחה אותה והולך.
עם הירושה שלו, ג'ייסון בוחר לבנות בית חולים, הנקרא "הבית של אמילי" (על שם אמילי), לחולים עם מחלות קטלניות ובני משפחותיהם, הכולל גם כנסייה (בידיעה שאמילי הייתה לעיתים קרובות בבית התפילה בבית החולים). אבל אז לפני שהבניין מתחיל, אמילי נפטרה. לאחר הנחת אבן הפינה ל"הבית של אמילי", הוא הוחזר למשרד עורכי הדין לפגישה נוספת. הוא עלה על הציפיות של סבו המת, ומקבל "מתנה" אחת סופית של סכום המעל 2,000,000,000$, כתגמול לא רק עבור השלמת המשימות, אלא גם על השימוש ב-100,000,000$ כדי לעזור לאחרים.
שחקנים

ג'יימס גארנר – הווארד (רד) סטיבנס
ביל קובס – מר המילטון
לי מריוותר – מיס הייסטינגס
אביגייל ברסלין – אמילי
דרו פולר – ג'ייסון סטיבנס
אלי היליס – אלכסיה
צבים כל הדרך למטה (סרט)

ערך זה עוסק בסרט. אם התכוונתם לביטוי המייצג פרדוקס לא פתיר, ראו .
| --- | --- |

 מבוסס על:  צבים כל הדרך למטה 
 בימוי:  האנה מרקס 
 תסריט:  אייזק אפתאקר אליזבת ברגר
 שחקנים ראשיים:  איזבלה מרסד Maliq Johnson פורנה ג׳גאנתאן ג'ודי ריס Cree Cicchino פליקס מאלארד האנה מרקס בפסקה זו רשומה אחת נוספת שטרם תורגמה 
 מוזיקה:  איין הולקויסט
 מדינה:  ארצות הברית 
 חברת הפקה:  Max
 חברה מפיצה:  New Line Cinema Temple Hill Entertainment
 הקרנת בכורה:  2 במאי 2024
 שפת הסרט:  אנגלית
 סוגה:  סרט רומנטי, סרט דרמה 
 דף הסרט ב־IMDb
 
צבים כל הדרך למטה (באנגלית: Turtles All the Way Down) הוא סרט דרמה רומנטי אמריקאי, בבימויה של האנה מרקס ובכיכובם של איזבלה מרסד, קרי קיצ'ינו, פליקס מאלארד וג'ודי ריס. הוא נכתב על ידי אייזק אפטאקר ואליזבת ברגר, בהתבסס על רומן מ-2017 בעל אותו שם מאת ג'ון גרין.
צבים כל הדרך למטה הוא העיבוד החמישי לסרט או לתוכנית טלוויזיה לרומן מאת גרין, אחרי "אשמת הכוכבים" (2014), "ערים של נייר" (2015), "כשהשלג יורד" (2019) ו"מחפשים את אלסקה" (2019).
הסרט יצא בשירות הסטרימינג Max ב-2 במאי 2024.
תקציר העלילה

כשילדה בת 17 המתמודדת עם הפרעה טורדנית-כפייתית מתחברת מחדש לאהבת ילדותה, היא מתעמתת עם האפשרות למצוא אהבה ואושר יחד עם מחלת נפש.
ליהוק

איזבלה מרסד בתור אייזה הולמס
קרי קיצ'ינו בתור דייזי רמירז
פליקס מאלארד בתפקיד דייוויס פיקט
ג'ודי ריס בתפקיד ג'ינה הולמס
מאליק ג'ונסון בתור מיכל טרנר
ג'יי סמית'-קמרון בתור פרופסור אבוט
פוארנה ג'אגנתן בתור ד"ר סינג
האנה מרקס בתור הולי
הפקה

הסרט היה שנים רבות בגיהנום פיתוחי. בתחילה הסרט נקנה לעיבוד קולנועי על ידי Fox 2000 Pictures עם פרסום הרומן ב-2017, עם גרין ורוסיאנה האלסה רוחאס כמפיקים בפועל. אייזק אפטאקר ואליזבת ברגר הוכרזו ככותבי התסריט במאי 2018, והאנה מרקס הוכרזה כבמאית הסרט בינואר 2019.
ההפקה התעכבה לאחר שחברת וולט דיסני רכשה את Fox 2000 Pictures. הפרויקט הונע מחדש על ידי אולפני ניו ליין סינמה, וזכויות ההפצה עברו ל-HBO Max. הסרט מופק על ידי מרטי בואן, וויק גודפרי ואייזק קלאוזנר מחברת ההפקה Temple Hill Entertainment, שהפיקה את עיבודי המסך לרומנים הקודמים של גרין.
הסרט הוכרז במרץ 2022, עם מרסד בתפקיד הראשי. רייס, צ'יצ'ינו ומלרד הוכרזו כחלק מהקאסט בחודש שלאחר מכן. במאי 2022 הוכרז שגם ג'יי סמית'-קמרון, פוורנה ג'אגנתן ומאליק ג'ונסון יופיעו בסרט.
הצילום העיקרי החל בסינסינטי, אוהיו, ב-26 באפריל 2022.
הערות שוליים

1 2 3 4  Kiesewetter, John (26 באפריל 2022). "'Turtles All The Way Down', based on John Green's bestseller, films in Cincinnati this week". WVXU. ארכיון מ-27 באפריל 2022. נבדק ב-14 באוגוסט 2022. {{cite news}}:  (עזרה)
1 2  DeLetter, Emily (26 באפריל 2022). "John Green's 'Turtles All The Way Down' movie filming in Cincinnati". The Cincinnati Enquirer. ארכיון מ-27 באפריל 2022. נבדק ב-14 באוגוסט 2022. {{cite news}}:  (עזרה)
↑  Ramos, Dino-Ray (5 בדצמבר 2017). "Fox 2000 options John Green's 'Turtles All The Way Down'". Deadline Hollywood. ארכיון מ-8 בדצמבר 2021. נבדק ב-14 באוגוסט 2022. {{cite news}}:  (עזרה)
↑  Lindquist, David (10 במאי 2018). "John Green books 'Looking for Alaska' and 'Turtles All The Way Down' move closer to filmed adaptations". The Indianapolis Star. ארכיון מ-17 באפריל 2021. נבדק ב-14 באוגוסט 2022. {{cite news}}:  (עזרה)
↑  Galuppo, Mia (11 בינואר 2019). "John Green adaptation 'Turtles All The Way Down' finds director". The Hollywood Reporter. ארכיון מ-8 בדצמבר 2021. נבדק ב-14 באוגוסט 2022. {{cite news}}:  (עזרה)
1 2  Kit, Borys (9 במרץ 2022). "Isabela Merced to star in John Green's 'Turtles All The Way Down' for New Line, HBO Max". The Hollywood Reporter. ארכיון מ-21 באפריל 2022. נבדק ב-14 באוגוסט 2022. {{cite news}}:  (עזרה)
↑  D'Alessandro, Anthony (13 באפריל 2022). "Judy Reyes joins New Line's 'Turtles All The Way Down' for HBO Max". Deadline Hollywood. ארכיון מ-22 באפריל 2022. נבדק ב-14 באוגוסט 2022. {{cite news}}:  (עזרה)
↑  D'Alessandro, Anthony (2 במאי 2022). "'Turtles All The Way Down': J. Smith-Cameron, Poorna Jagannathan & Maliq Johnson Board New Line HBO Max Movie". Deadline. נבדק ב-14 באוגוסט 2022. {{cite news}}:  (עזרה)
מטורף עלייך

| --- | --- |

 מבוסס על:  מטורף עלייך 
 בימוי:  הרולד בקר
 הופק בידי:  ג'ון פיטרס פיטר גובר
 תסריט:  דריל פוניקסן
 עריכה:  מורי ויינטרוב
 שחקנים ראשיים:  מת'יו מודין לינדה פיורנטינו מייקל שופלינג
 מוזיקה:  טנג'רין דרים
 צילום:  אוון רויזמן
 מדינה:  ארצות הברית
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  15 בפברואר 1985
 משך הקרנה:  107 דקות
 שפת הסרט:  אנגלית
 סוגה:  דרמה–רומנטי • התבגרות
 מקום התרחשות:  וושינגטון 
 הכנסות:  13 מיליון דולר
 הכנסות באתר מוג'ו:   visionquest
 דף הסרט ב־IMDb
 
"מטורף עלייך" (באנגלית: Crazy for You; הופץ גם בשם Vision Quest) הוא סרט דרמה-רומנטי והתבגרות אמריקאי משנת 1985, בכיכובם של מת'יו מודין, לינדה פיורנטינו, מייקל שופלינג (אנ') ורוני קוקס (אנ'). הוא מבוסס על הרומן באותו שם מאת טרי דייוויס (אנ') משנת 1979. מודין מגלם מתאבק בתיכון ספוקיין שמתאהב באישה מבוגרת, אמנית שאפתנית מניו ג'רזי בדרכה לסן פרנסיסקו. בסרט, השתתפה הזמרת-יוצרת מדונה, בתור זמרת בבר מקומי, שם היא מבצעת את השירים "Crazy for You" ו-"Gambler".
במדינות מסוימות, השם של הסרט שונה כדי לנצל את הצלחתה הבין-לאומית של מדונה והפופולריות של השיר "Crazy for You".
עלילה

לודן סוויין הוא מתאבק בתיכון תומפסון שזה עתה מלאו לו 18 שנים. הוא החליט שהוא צריך לעשות משהו משמעותי באמת בחייו. הוא יוצא למשימה או, במונח "אינדיאני", מסע חזון, לרדת במספר דרגות משקל כדי לאתגר את היריב הקשה ביותר באזור, בריאן שוטה, אלוף המדינה שלוש פעמים מבית הספר התיכון היריב הסמוך, שמעולם לא הצליחו להביס אותו. בלהט שלו לרדת מ-190 פאונד (86 קילוגרם) ל-168 פאונד (76 ק"ג), בניגוד לרצונם של מאמנו וחבריו, הוא משבש את הרכב הקבוצה ויוצר לעצמו בעיות בריאותיות.
באותה העת, אביו לקח על עצמו לעזור לדיירת בשם קרלה מטרנטון, ניו ג'רזי, שעוברת בדרכה לסן פרנסיסקו. לודן מתאהב בה ומתחיל לאבד מעיניו את מטרותיו כמתאבק. גרוע מכך, הירידה הדרסטית שלו במשקל מגיעה לשיאה במצב לא בריא שבו הוא סובל מדימומים תכופים מהאף, אשר, מניח לודן, נובע מחוסר בברזל בתזונה שלו (והתוצאה היא שהוא נאלץ לוותר על משחק בו ניצח). בהמשך הסרט, השניים מודים באהבתם זה לזה, אך קרלה מבינה שהיא מסיחה את דעתו ממטרותיו.
קרלה מחליטה להמשיך במסעה לסן פרנסיסקו, לא לפני שראתה את המשחק הגדול של לודן בו הוא מנצח בשניות האחרונות על אף שסבל מדימום מהאף.
ליהוק

מת'יו מודין – לודן סוויין
לינדה פיורנטינו – קרלה
מייקל שופלינג – קני "קוך" קוצ'רה
רוני קוקס – לארי סוויין
פרנק ג'ספר – בריאן שוט
הרולד סילבסטר – ג'ין טאנרן
דפני זוניגה – מרג'י אפשטיין
צ'ארלס האלהאן – המאמן ראטה
ג'יי. סי. קווין – אלמו
אר. אייץ'. תומסון – קווין
גארי קספר – אוטו לאפטה
רפאל סבארג' – קני שמוזלר
פורסט ויטאקר – ז'אן פייר "בלדוזר" בלדוזייר
רוברטס בלוסום – הארי סוויין
ג'יימס גמון – מר קוצ'רה
מדונה – הזמרת במועדון
קן פלו – המאמן צ'ארלי סוואן
יאנה מארי הופ – סאלי
אנדרו – בר פטרון
פאט בראון – מתאבק ("אקסטרה")
הערות שוליים

↑  Encyclopedia of Sports Films
1 2  Vision Quest, 1985-02-15, נבדק ב-2023-01-21
↑  Madonna as Postmodern Myth
לחלום אותך

| --- | --- |

 מבוסס על:  What Dreams May Come 
 בימוי:  Vincent Ward 
 תסריט:  רונאלדו באס 
 עריכה:  דיוויד ברנר 
 שחקנים ראשיים:  רובין ויליאמס לוסינדה ג'ני מאט סלינג'ר ורנר הרצוג רוזלינד צ'או אנאבל סיורה מקס פון סידוב קיובה גודינג ג'וניור Jessica Brooks Grant 
 מוזיקה:  מייקל קאמן 
 צילום:  אדוארדו סרה 
 מדינה:  ארצות הברית, ניו זילנד 
 חברת הפקה:  Interscope Communications 
 חברה מפיצה:  פוליגרם, נטפליקס, Ivi.ru 
 שיטת הפצה:  וידאו על פי דרישה 
 הקרנת בכורה:  26 בנובמבר 1998 
 משך הקרנה:  108 דק' 
 שפת הסרט:  אנגלית 
 סוגה:  סרט רומנטי, סרט דרמה, סרט פנטזיה, סרט המבוסס על יצירה ספרותית 
 מקום התרחשות:  ונצואלה 
 הכנסות באתר מוג'ו:   whatdreamsmaycome
 פרסים:  פרס אוסקר לאפקטים הטובים ביותר (Joel Hynek, Nicholas Brooks, Stuart Robertson, קווין מק) 
 דף הסרט ב־IMDb
 
לחלום אותך (באנגלית: What Dreams May Come) הוא סרט דרמה פנטזיה משנת 1998 בבימויו של וינסנט וורד ובכיכובם של רובין ויליאמס, קובה גודינג ג'וניור ואנאבל סיורה. הסרט מבוסס על ספרו של ריצ'רד מת'סון, ועוסק בנושאים של אהבה, מוות, גאולה וחיים לאחר המוות, תוך שהוא מציג חזות ויזואלית מרהיבה וזכה לשבחים על העיצוב האמנותי שלו.
הסרט זכה בפרס האוסקר לאפקטים הוויזואליים הטובים ביותר ובפרס גילדת האמנות הבמאים למצוינות בעיצוב הפקה. הוא גם היה מועמד לפרס האוסקר לבימוי האמנותי הטוב ביותר. הסרט היה כישלון קופתי, שהכניס רק 75.4 מיליון דולר מול תקציב של 85–90 מיליון דולר.
עלילה

כריס נילסן (רובין ויליאמס) נהרג בתאונת דרכים ומוצא את עצמו בעולם החיים שאחרי המוות. בתחילה הוא מגלה עולם יפיפה ומלא צבעים, שבו הוא יכול לעצב את סביבתו כרצונו. במהלך מסעו בעולם הבא, כריס מגלה שאשתו אנני (אנאבל סיורה) שוקעת בדיכאון עמוק לאחר מותו, וכאשר היא מתאבדת, היא מגיעה למקום חשוך ואפל בעולם הבא. כריס, שמגלה שאנני תקועה במעין גיהנום פרטי, מחליט לצאת למסע מסוכן להצלתה, למרות האמונה שאי אפשר להחזיר נשמות שהגיעו לשם.
עלילה > צוות השחקנים

רובין ויליאמס בתפקיד כריס נילסן
אנאבל סיורה בתפקיד אנני נילסן
קובה גודינג ג'וניור בתפקיד אלברט, המדריך של כריס בעולם הבא
מקס פון סידוב בתפקיד ה"מעביר", דמות שמסייעת לכריס במסעו
ג'סיקה ברוקס גרנט בתפקיד מארי נילסן
עלילה > ביקורות

לחלום אותך זכה לביקורות מעורבות עם יציאתו לאקרנים. המבקרים שיבחו את העיצוב הוויזואלי והחדשנות של הסרט, שהתבטאו בתיאורים צבעוניים ומורכבים של העולם הבא, אך חלקם מתחו ביקורת על העלילה שהייתה מעט קלישאתית ורגשנית מדי. המשחק של רובין ויליאמס התקבל בחיוב, אך הסרט נחשב לקשה לצפייה בשל הנושאים הכבדים בהם הוא עוסק.
הסרט זכה בפרס אוסקר על האפקטים החזותיים המרשימים שלו והיה מועמד לפרסים נוספים על העיצוב האמנותי והפסקול.
באתר Rotten Tomatoes, הסרט קיבל ציון של 54% על סמך 38 ביקורות, שמציגות דעות חלוקות בין המבקרים. ב-Metacritic, הסרט קיבל ציון של 44 מתוך 100, מה שמעיד על ביקורות מעורבות עד שליליות מצד המבקרים, אם כי הצופים נטו לאהוב את הסרט יותר.
חידוש מצוות התכלת

פתילי ציצית תכלת קשורים לפי שיטת הגר"א
התכלת היא חלק מהותי בקיום מצוות ציצית אשר נזנח לאורך הדורות בעיקר מסיבות היסטוריות. התורה מצווה על שימוש בפתיל צבוע בצבע התכלת בין חוטי הציצית הלבנים. צבע התכלת שימש גם לצביעת חלק מיריעות המשכן, פרוכתו, מסכיו, וכיסויי-כליו, וכן כאחד המרכיבים של כמה מבגדי הכהונה.
השימוש בתכלת לצביעת חוטי הציצית פסק עוד בתקופת הגאונים, ועמו נעלמו חלק מהמסורות הקשורות בנושא. החל מסוף המאה ה-19 נעשו כמה ניסיונות לשחזר את צבע התכלת המקורי, ויחד עם ניסיונות אלו החל פולמוס בשאלות מהו חילזון התכלת, והאם ניתן לחדש בימינו את צביעת פתיל התכלת בציצית.
רקע

על פי מצוות ציצית, יש להטיל בפינותיו של בגד בעל ארבע כנפות, ארבעה חוטים הקשורים יחד. חלק מחוטים אלו הוא לבן וחלק צריך להיות צבוע בצבע תכלת. צבע זה צריך להילקח מיצור ימי מסוים.